**Ministru kabineta rīkojuma projekta „Par valsts nekustamo**

**īpašumu nodošanu Rīgas Tehniskās universitātes īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Atbilstoši Publiskas personas mantas atsavināšanas likuma 5.panta pirmajai daļai un 43.pantam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums (nekustamā īpašuma kadastra Nr.0100 061 0092) Kalnciema ielā 6, Rīgā, (turpmāk – īpašums Nr.1), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.100000515076 uz Latvijas valsts vārda Izglītības un zinātnes ministrijas (turpmāk – ministrija) personā.Īpašums Nr.1 sastāv no zemes vienības 0,4974 ha platībā (zemes vienības kadastra apzīmējums 0100 061 0092) un Rīgas Tehniskajai universitātei (turpmāk – universitāte) nepieciešams, lai nodrošinātu studiju procesam nepieciešamās infrastruktūras uzturēšanu, uzlabošanu un attīstību.Uz zemes vienības (zemes vienības kadastra apzīmējums 0100 061 0092) atrodas daļa no būves – inženierekonomikas fakultātes (būves kadastra apzīmējums 0100 061 0092 001), kas ietilpst universitātes valdījumā esošā valsts nekustamā īpašuma (nekustamā īpašuma kadastra Nr.0100 561 0004) Meža ielā 1, Rīgā, sastāvā.Valsts nekustamais īpašums (nekustamā īpašuma kadastra Nr.0100 010 0083) Kronvalda bulvārī 1, Rīgā (turpmāk – īpašums Nr.2), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.3292 uz Latvijas valsts vārda universitātes personā.Īpašums Nr.2 sastāv no zemes vienības 0,2901 ha platībā (zemes vienības kadastra apzīmējums 0100 010 0083) un trīs būvēm - mācību iestādes (būves kadastra apzīmējums 0100 010 0083 001), šķūņa (būves kadastra apzīmējums 0100 010 0083 002) un nojumes (būves kadastra apzīmējums 0100 010 0083 003). Īpašums Nr.2 universitātei nepieciešams, lai nodrošinātu studiju procesam nepieciešamās infrastruktūras uzturēšanu, uzlabošanu un attīstību.Saskaņā ar likuma “Par nekustamā īpašuma ierakstīšanu zemesgrāmatās” 19.pantā noteikto, būves - šķūnis (būves kadastra apzīmējums 0100 010 0083 002) un nojume (būves kadastra apzīmējums 0100 010 0083 003) nav ierakstāmas zemesgrāmatā, jo ir mazēkas. Valsts nekustamais īpašums (nekustamā īpašuma kadastra Nr.0100 020 0114) Skolas ielā 11, Rīgā, (turpmāk – īpašums Nr.3), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.4979 uz valsts vārda universitātes personā.Īpašums Nr.3 sastāv no zemes vienības 0,2292 ha platībā (zemes vienības kadastra apzīmējums 0100 020 0114) un trīs būvēm – administratīvās ēkas (būves kadastra apzīmējums 0100 020 0114 001), pagraba zem pagalma (būves kadastra apzīmējums 0100 020 0114 002) un kopmītnes (būves kadastra apzīmējums 0100 020 0114 003). Īpašums Nr.3 universitātei nepieciešams, lai nodrošinātu studiju procesam nepieciešamās infrastruktūras uzturēšanu, uzlabošanu un attīstību. Administratīvajā ēkā (būves kadastra apzīmējums 0100 020 0114 001) atrodas Rīgas biznesa skola (turpmāk - RBS) - dibināta 1991.gadā, sadarbojoties universitātei, Bufalo universitātei (State University of New York at Buffalo, USA) un Otavas universitātei (University of Ottawa, Canada). RBS piedāvā mācības angļu valodā MBA programmās, kur studenti iegūst pasaulē atzītu maģistra profesionālo grādu uzņēmumu un organizāciju vadīšanā (MBA grādu), un bakalaura programmā (BBA) iegūst bakalaura grādu starptautisko uzņēmumu vadīšanā (Bachelor of Business Administration). RBS MBA nodrošina kvalitatīvu un mūsdienīgu apmācību dažāda līmeņa vadītājiem, kas balstās uz Ziemeļamerikas MBA standartiem atbilstošām mācību metodēm (biznesa situāciju analīze – Case studies, darbs grupās, aktīvas diskusijas), jaunāko mācību grāmatu un mūsdienīgo mācību resursu izmantošanu, kā arī vietējo un ārvalstu pasniedzēju praktisko biznesa pieredzi. RBS studenti izmanto iespējas, kas rodas no RBS starptautiskās sadarbības ar ASV un Kanādu un plašā studentu un absolventu tīkla. Saskaņā ar universitātes padomnieku Konventa 2014.gada 13.marta rezolūciju, ir apstiprināta RBS ilgtermiņa attīstības stratēģija, kurā noteikts, ka ēkas Skolas ielā 11, Rīgā, nododamas RBS akadēmisko programmu paplašināšanai un attīstībai. RBS attīstības stratēģiskajā plānā paredzēts veidot jaunas auditorijas un izveidot RBS studentu un ārzemju studentu dienesta viesnīcu. Lai to izpildītu, universitāte ir paredzējusi divu gadu laikā izbeigt nomas līgumu ar SIA “Laine” (no kuras universitātei pieder 50%), kas izmanto telpas viesnīcas uzturēšanai. Ēka (kadastra apzīmējums 0100 020 0114 001) ir vietējās nozīmes arhitektūras piemineklis "Īres nams" (valsts aizsardzības Nr. 8036). Zemes vienība ar kadastra apzīmējumu 0100 020 0114 un apbūve uz tā atrodas valsts nozīmes pilsētbūvniecības pieminekļa "Rīgas pilsētas vēsturiskais centrs" (valsts aizsardzības Nr.7442) un UNESCO Pasaules kultūras mantojuma vietas "Rīgas vēsturiskais centrs" (aizsardzības Nr.852) teritorijā.Pārņemot īpašumu Nr.3, universitāte ievēros likumā “Par kultūras pieminekļu aizsardzību” un Rīgas vēsturiskā centra saglabāšanas un aizsardzības likumā noteikto.Valsts nekustamais īpašums (nekustamā īpašuma kadastra Nr.0100 063 0100) Pulka ielā 3, Rīgā (turpmāk – īpašums Nr.4), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.11853 uz valsts vārda universitātes personā.Īpašums Nr.4 sastāv no zemes vienības 3,1453 ha platībā (zemes vienības kadastra apzīmējums 0100 063 0029) Pulka ielā 3, Rīgā, un vienpadsmit būvēm – biomateriālu inovāciju un attīstības centra (būves kadastra apzīmējums 0100 063 0100 003) Pulka ielā 3, Rīgā, darbnīcas (būves kadastra apzīmējums 0100 063 0100 005) Pulka ielā 3 k-5, Rīgā, darbnīcas (būves kadastra apzīmējums 0100 063 0100 007) Pulka ielā 3 k-7, Rīgā, biznesa inkubatora (būves kadastra apzīmējums 0100 063 0100 009) Pulka ielā 3 k-9, Rīgā, biznesa inkubatora (būves kadastra apzīmējums 0100 063 0100 011) Pulka ielā 3 k-11, Rīgā, kluba (būves kadastra apzīmējums 0100 063 0100 013) Pulka ielā 3 k-13, Rīgā, šķūņa (būves kadastra apzīmējums 0100 063 0100 015) Pulka ielā 3 k-15, Rīgā, garāžas (būves kadastra apzīmējums 0100 063 0100 019) Pulka ielā 3 k-19, Rīgā, noliktavas (būves kadastra apzīmējums 0100 063 0100 021) Pulka ielā 3 k-21, Rīgā, šķūņa (būves kadastra apzīmējums 0100 063 0100 022) Pulka ielā 3 k-22, Rīgā, un šķūņa (būves kadastra apzīmējums 0100 063 0100 024) Pulka ielā 3 k-24, Rīgā. Īpašums Nr.4 universitātei nepieciešams, lai nodrošinātu studiju procesam nepieciešamās infrastruktūras uzturēšanu, uzlabošanu un attīstību. Ēku komplekss ir nodots tehnoloģisko parku un studentu biznesa inkubatoru attīstībai.Universitāte ir noslēgusi līgumu ar SIA „Green Industry Innovation Center” (turpmāk - GIIC) par telpu nomu Pulka ielā 3, Rīgā, lai GIIC īstenotu projektu „Zaļo tehnoloģiju inkubators” Norvēģijas finanšu mehānisma programmas „Inovācijas zaļās ražošanas jomā” ietvaros.GIIC akcionāri ir:• universitāte (40%);• Latvijas Universitāte (40%);• Norvēģijas industriālās attīstības korporācija SIVA (20%).Šobrīd GIIC aizņem 235 m2, taču projekta īstenošanas laikā, izmantojot programmas finansējumu, tiks rekonstruētas telpas 1800 m2 apjomā (Pulka iela 3 k-9, Rīga).GIIC mērķis ir veicināt praktiski pielietojamu zinātnisko izstrādņu rašanos, motivējot zinātniekus un studentus iesaistīties inovatīvu, uz zināšanām balstītu produktu izstrādē un komercializēšanā. Tiks atbalstīta komercializēšana, kas saistīta ar inovācijām zaļās ražošanas jomā. GIIC atbalstīs tādu produktu, pakalpojumu un procesu attīstību, kas izmanto atjaunojamos materiālus, enerģijas avotus un efektivitāti, samazina dabas resursu izmantošanu un samazina vai novērš emisiju un atkritumus.GIIC nodrošinās zinātnisko ideju komercializēšanu šādās jomās:1) atjaunojamas enerģijas ražošana;2) „zaļo” (energoefektīvu) būvniecības produktu un materiālu ražošana;3) tīrs transports;4) ūdens apsaimniekošana;5) atkritumu apsaimniekošana;6) ekodizains;7) citu nozaru produktu, tehnoloģiju vai procesu uzlabojumi, kas veicina energoefektivitāti, zemākas emisijas un mazāku resursu patēriņu.Finansējums.GIIC administrēšana: 200 000 EUR, 100% atbalsta intensitātePirmsinkubācijas fonds: 650 000 EUR, 100% atbalsta intensitāteInkubācijas fonds: 520 000 EUR, 100% atbalsta intensitāteĒkas rekonstrukcija: 315 000 EUR, 50% atbalsta intensitāteProjekta grafiks:Plānotais projekta sākums: 2014. gada jūlijsProjekta beigas: 2016. gada aprīlis.Īpašumā Nr.4 no 2007.-2009.gada jūnijam tika realizēts Ekonomikas ministrijas pirmais Biznesa inkubatoru programmas projekts, kas oficiāli noslēdzās 2009.gada jūnijā un pēc līguma nosacījumiem Pulka ielā 3/3, Rīgā, bija jānodrošina biznesa inkubācijas pakalpojumi līdz 2013.gada 31.decembrim. No 2008.gada decembra līdz 2011.gada 30.aprīlim tika realizēts Norvēģijas finanšu instrumenta finansēts projekts “Vidzemes Inovāciju un uzņēmējdarbības centra izveide”. Šobrīd aktīvā projekta ieviešana ir beigusies, bet, saskaņā ar līgumu, vēl 10 gadus pēc projekta noslēguma pārskata iesniegšanas, finansējuma saņēmējam (universitātei) ir jāuztur ēka, jārod iespēja tajā uzturēties uzņēmējiem, t.sk. no Vidzemes reģiona, jāsadarbojas ar Vidzemes reģionu uzņēmējdarbības veicināšanā, kas balstīta uz inovatīvām, zinātniskām idejām, utt. Bez tam, 10 gadu periodā pēc projekta beigām, universitātei katru gadu ir jāparedz līdzekļi vismaz 1% apmērā no projekta kopējām izmaksām rezultātu uzturēšanai un saglabāšanai, kā arī starpniekinstitūcijas noteiktajos termiņos regulāri vai pēc pieprasījuma ir jāsniedz starpniekinstitūcijai informācija par šī nosacījuma izpildi. Šis 1% ir paredzēts tikai telpu, kas renovētas projekta ietvaros, uzturēšanai, atjaunošanai u.tml. Projekta kopīgās attiecināmās izmaksas bija EUR 1 514 775,00.Latvijas tehnoloģiskais parks (turpmāk - LTP) dibināts 1996.gada 19.februārī, par pamatu ņemot pasaules attīstītāko valstu pieredzi tehnoloģisko parku izveidē. Kā viens no parka dibinātājiem ir arī universitāte.LTP galvenais mērķis ir atbalstīt tehnoloģiskas un inovatīvas uzņēmējdarbības uzsākšanu un attīstību, sadarbojoties ar vietējām un ārvalstu organizācijām un institūcijām, ministrijām un pašvaldībām, augstskolām un uzņēmumiem, piemērojot pasaules pieredzi vietējiem apstākļiem, kā arī aktivizēt Latvijas zinātņietilpīgās un tirgus orientētās produkcijas atpazīstamību gan lokālā, gan starptautiskā mērogā, veicinot inovatīvu, tehnoloģiski progresīvu produktu ieviešanu tirgū.LTP aktīvi piedalās dažādu lokālo un starptautisko projektu izstrādē, realizācijā. Kā galvenos LTP darbības virzienus var minēt - intelektuālā potenciāla un zinātņietilpīgās produkcijas popularizēšana Latvijā un ārvalstīs, inovatīvu firmu izveidošanas un attīstības veicināšana, jauno speciālistu, studentu iesaiste inovatīvās aktivitātēs, sadarbības partneru un investoru meklēšana Latvijā un ārvalstīs, informatīvu semināru un konferenču organizēšana. LTP nodotas lietošanā 9 ēkas Pulka ielā 3, Rīgā - 5.,7.,9.,13.,19.,21.,22. un 24. korpuss ar kopējo platību 5662.4 kv.m. Ir izstrādāta koncepcija LTP turpmākai attīstībai – pārbūves un labiekārtošanas darbi, paredzot jaunu ēku celtniecību un veco korpusu pārbūvi. Informāciju var atrast: http://www.rtu.lv/content/view/10/596/lang,lv/. Ieceres īstenošana ir atkarīga no universitātes finanšu resursiem.SIA "Unipharmalab" nostiprināta nomas tiesība līdz 2018.gada 30.septembrim uz nedzīvojamām telpām ar kopējo platību 986,6 m2 būvē ar kadastra apzīmējumu 0100 063 0100 011, tajā skaitā telpas ēkas 1.stāvā - Nr.17, Nr.18, Nr.19, Nr.21, Nr.22, Nr.23, Nr.24, Nr.25, Nr.26, Nr.27, Nr.28, Nr.29, Nr.30, Nr.31, Nr.1, telpas ēkas 2.stāvā - Nr.51, Nr.52, Nr.53, Nr.54, Nr.55, Nr.56, Nr.57, Nr.58, Nr.59, Nr.60, Nr.61, Nr.62, Nr.63, Nr.64, Nr.65, Nr.66, Nr.67, Nr.68, Nr.69, Nr.70, Nr.71, Nr.72, Nr.73, Nr.74, Nr.75. 2013.gada 29.aprīlī universitāte vienojās ar SIA "Unipharmalab”, ka nomas līgums tiek izbeigts ar 2013.gada 1.maiju un tiek dzēsts ieraksts par nomas tiesībām Rīgas pilsētas zemesgrāmatas nodalījumā. Valsts nekustamais īpašums (nekustamā īpašuma kadastra Nr.0100 063 0110) Daugavgrīvas ielā 56A, Rīgā (turpmāk – īpašums Nr.5), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.8280 uz Latvijas valsts vārda universitātes personā.Īpašums Nr.5 sastāv no zemes vienības 24560 m2 platībā (zemes vienības kadastra apzīmējums 0100 063 0110) un sporta paviljona (būves kadastra apzīmējums 0100 063 0110 001). Saskaņā ar universitātes sniegto informāciju, Nekustamā īpašuma valsts kadastra informācijas sistēmā norādītā platība 2,4901 ha ir kļūdaina un tiks precizēta. Saskaņā ar Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījuma Nr.8280 I daļas 1.iedaļā norādīto, īpašuma Nr.5 sastāvā ietilpst arī daļa no būves - skrejceļa (lit. Nr.7), savukārt, saskaņā ar Nekustamā īpašuma valsts kadastra informācijas sistēmā pieejamo informāciju minētā būves daļa neatrodas īpašuma Nr.5 sastāvā. Universitāte situācijai ir sniegusi skaidrojumu - 1997.gadā, kad īpašums tika reģistrēts zemesgrāmatā, skrejceliņš tika uzskatīts par būvi, bet mūsdienu kadastra izpratnē – nē, tādēļ informācija par skrejceliņu Nekustamā īpašuma valsts kadastra informācijas sistēmā ir dzēsta.  Īpašums Nr.5 universitātei nepieciešams, lai nodrošinātu studiju procesam nepieciešamās infrastruktūras uzturēšanu, uzlabošanu un attīstību un nodrošinātu studējošajiem sporta nodarbības.Stadionā tiek realizēts mācību priekšmets - sports, kā arī darbojas universitātes futbola klubs. Sadarbībā ar Latvijas Futbola federāciju tiek veikta stadiona rekonstrukcija – veikti stadiona drenāžas darbi, ieklāts mākslīgais laukuma segums, uzstādītas tribīnes, kopējās izmaksas ~355 000 EUR. Saskaņošanas stadijā ir stadiona apgaismes projekts par apmēram EUR 140 000 un izstrādes stadijā skrejceliņu izbūve. Tāpat ar Futbola federācijas atbalstu ir uzsākta divu konteinera tipa ģērbtuvju iegādes procedūra. Atkarībā no finanšu līdzekļu pieejamības, tiks uzsākts sporta paviljona (dušas, WC, treneru telpas) remonts. Ir izbūvēts mazais futbola laukums, izbūvēta pamatne par ~10000EUR, ieklāts mākslīgais segums, izveidota apgaismošanas sistēma.Valsts nekustamais īpašums (nekustamā īpašuma kadastra Nr.0100 062 2004) Ķīpsalas ielā 5, Rīgā, (turpmāk – īpašums Nr.6), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.4291 uz Latvijas valsts vārda universitātes personā.Īpašums Nr.6 sastāv no zemes vienības 1,0507 ha platībā (zemes vienības kadastra apzīmējums 0100 062 2004) un peldbaseina (būves kadastra apzīmējums 0100 062 2004 001). Īpašums Nr.6 universitātei nepieciešams, lai nodrošinātu studiju procesam nepieciešamās infrastruktūras uzturēšanu, uzlabošanu un attīstību, nodrošinātu studējošajiem sporta nodarbības.2014.gadā ir plānots uzsākt remontdarbus – paredzēti trīs ēkas un infrastruktūras atjaunošanas posmi. Renovējamā ēka ir ar pagraba stāvu un 3 virszemes stāviem. Ēkā izvietoti divi peldbaseini, sociālās aprūpes centrs, sporta zāle un funkcijai atbilstošas palīgtelpas. Saskaņā ar inventarizācijas lietu ēka nodota ekspluatācijā 1988. gadā.Līdz ar ēkas dabisko nolietojumu, katru gadu kāda no iekštelpu zonām tiek atsvaidzināta un uzlabota. 2014.gadā primāri tiks atjaunots koridors ap lielo baseinu, novērsti nokrišņu radītie bojājumi trenažieru zālē, kā arī attīstīta boksa nodarbību zāle. 2014.gada vasaras mēnešos tiek plānoti Ķīpsalas peldbaseina jumta (virs lielā baseina) remontdarbi, kā arī ārējo slīpo sienu atjaunināšana. Turpmāk detalizētāk par plānotajiem darbiem.Īpašuma Nr.6 renovācijas projekts ēkas energoefektivitātes paaugstināšanai izstrādāts pēc universitātes pasūtījuma. Projekta dokumentācija izstrādāta, pamatojoties uz ēkas energoaudita pārskata (EAP) rezultātiem (2012. gads, SIA „EKODOMA”), tehniskās apsekošanas slēdziens, 10.02.2012., būvinženieris K.Rutks), projektēšanas uzdevumu, kā arī pamatojoties uz ēkas apsekošanas datiem un lokālās uzmērīšanas rezultātiem. Saskaņā ar projektēšanas uzdevumu projekts paredz: * ēkas jumta siltināšanu un jumta seguma nomaiņu virs lielā baseina;
* slīpo fasāžu plakņu siltināšanu un ārējās apdares nomaiņu 3.stāva līmenī;
* esošo vitrīnu nomaiņu slīpajās ārsienu plaknēs;
* esošo virsgaismas logu nomaiņu baseina jumtā;
* fasāžu apgaismojuma nomaiņu;
* lietus kanalizācijas piltuvju nomaiņu baseina jumtā.

Projekta rezultātā tiks uzlaboti ēkas energoefektivitātes rādītāji, palielināts baseina telpu komforta līmenis un uzlabots ēkas ārējais izskats. 2.atjaunošanas posms - baseina iekštelpas un iekārtojums ir morāli un fiziski novecojis un neatbilst citu peldbaseinu līmenim, tāpēc tiek plānota infrastruktūras atjaunošana, lai SIA „Ķīpsalas peldbaseins” varētu piedāvāt augstas kvalitātes pakalpojumus mūsdienīgā un labi iekārtotā vidē.2015.gadā ir plānota šāda infrastruktūras atjaunošana:* bērnu garderobju skapīšu atjaunošana;
* dušu remonts;
* bērnu baseina skapīšu nomaiņa;
* baseina ieejas mezgla atjaunošana;
* iekštelpu (koridori, koplietošanas telpas) kosmētiskais remonts.

3.atjaunošanas posmā 2015. un 2016.gadā atkarībā no finanšu piesaistes iespējām tiks īstenota baseina piebūves 2.stāva izbūve. Tādējādi nākotnē Ķīpsalas peldbaseins kļūs par daudzfunkcionālu centru, kur bez peldēšanas, trenažieru zāles un aerobikas nodarbībām, būs iespēja nodarboties arī ar sporta spēlēm – basketbolu, futbolu, volejbolu, badmintonu u.c. sporta nodarbībām, tādējādi radīsies plaša iespēja realizēt universitātes mācību priekšmetu – sportu (sports ir obligāts mācību priekšmets universitātē). Pēc peldbaseina piebūves 2.stāva izbūves pabeigšanas tiks atjaunots autostāvvietas asfalta klājums, nodrošinot mūsdienīgu autostāvvietas iekārtojumu un pievilcīgu apkārtējo vidi ap baseina ēku.Universitāte ir izsludinājusi iepirkumu vienkāršotās renovācijas darbiem. Darbus apmaksās universitāte. Paredzamā cena EUR 950 000. Informācija par iepirkumu: http://www.rtu.lv/content/blogcategory/69/1531/lang.lv/.Ēku apsaimnieko universitātei 100% piederošs SIA „Ķīpsalas peldbaseins”. Nomnieks – veselības centrs - aizņem 358 m2, kas no visas peldbaseina kopplatības ir neliela daļa ~4%. Uz īpašuma Nr.6 sastāvā esošās zemes vienības (zemes vienības kadastra apzīmējums 0100 062 2004) atrodas četras būves, kas nav īpašuma Nr.6 sastāvā. Transformatoram (būves kadastra apzīmējums 0100 062 2004 002) Nekustamā īpašuma valsts kadastra informācijas sistēmā norādīts, ka īpašumtiesības nav reģistrētas. Akciju sabiedrības “Sadales tīkls” Rīgas pilsētas Ekspluatācijas daļa (kā akciju sabiedrības “Latvenergo” īpašuma lietotāja) 2014.gada 9.jūlija vēstulē Nr.30EF50-11.05/1734 “Par transformatora ēku Ķīpsalas ielā 5” ir informējusi, ka transformatoru apakšstacijas ēka ar kadastra apzīmējumu 0100 062 2004 002 Ķīpsalas ielā 5, Rīgā, nav akciju sabiedrības “Latvenergo” īpašums un nav ietverta pamatlīdzekļu uzskaitē. Būvē atrodas akciju sabiedrībai “Sadales tīkls” piederošas energoapgādes iekārtas. Līdz ar to, pamatojoties uz likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību”14.panta ceturto daļu un ņemot vērā apstākli, ka transformatora ēkā atrodas iekārtas, kas nodrošina peldbaseina apgādi ar elektroenerģiju, pēc īpašuma tiesību uz zemes vienību saņemšanas un nostiprināšanas zemesgrāmatā, universitāte veiks visas darbības, lai īpašuma tiesības uz ēku nostiprinātu uz universitātes vārda. Būvju – koģenerācijas stacijas (būves kadastra apzīmējums 0100 062 2004 003) un žoga (būves kadastra apzīmējums 0100 062 2004 004) īpašnieks ir SIA “Koģenerācijas stacija”. SIA “Koģenerācijas stacija” nostiprināta nomas tiesība uz zemes gabala daļu 100 m2 platībā līdz 2021.gada 9.februārim koģenerācijas stacijas ekspluatācijai un uzturēšanai. SIA „Ķīpsalas koģenerācija”, kurai iznomāti 100 m2 zemes pie peldbaseina ēkas, arī pieder universitātei un ražo siltumenerģiju, tādējādi nodrošinot peldbaseina ekonomisku darbību. Universitāte neplāno līgumu izbeigt. Ēka (būves kadastra apzīmējums 0100 062 2004 005) ir mazēka, kas novietota uz akmens blokiem un ir pārvietojama. Pārvietojamo ēku uzstādījis nomnieks SIA “Ķīpsalas peldbaseins”.SIA "BONITTA" nostiprinātas nomas tiesības uz telpu grupu 004, telpu grupu 005 peldbaseina 3.stāvā ar kopējo platību 358 m2 uz 25 gadiem – līdz 2025.gadam. Universitāte ir ieplānojusi izbeigt nomas līgumu apmēram divu gadu laikā, jo, paplašinot peldbaseina ēku (piebūves ar basketbola un volejbola zālēm būvniecība), telpas būs nepieciešamas universitātes darbības nodrošināšanai.SIA “Ķīpsalas peldbaseins” nostiprināta nomas tiesība uz ēkas daļu ar kopējo platību 7930,60 m2 un zemes gabala daļu ar kopējo platību 10407 m2 līdz 2026.gada 9.martam. SIA “Ķīpsalas peldbaseins” ir 100% universitātei piederoša sabiedrība, kas nodarbojas ar nekustamā īpašuma pārvaldīšanu. Ņemot vērā, ka peldbaseina apsaimniekošana ir ļoti komplicēta, saskaņā ar Publiskas personas finanšu līdzekļu un mantas izšķērdēšanas novēršanas likuma 6.2 panta otro daļu, universitāte nodrošina īpašuma apsaimniekošanu pastarpināti, nododot pārvaldīšanas darbības sev piederošai sabiedrībai. Universitāte neplāno līgumu izbeigt. SIA “Ķīpsalas peldbaseins” ar dalībnieku 2014.gada 20.augusta lēmumu Nr.1/2014 apliecina, ka necels nekāda veida prasījumus un likumā noteiktajā kārtībā nepretendēs uz universitātes īpašumā nododamo zemes vienību (zemes vienības kadastra apzīmējums 0100 062 2004) Ķīpsalas ielā 5, Rīgā.Īpašums Nr.1, īpašums Nr.2, īpašums Nr.3, īpašums Nr.4, īpašums Nr.5 un īpašums Nr.6, turpmāk kopā – valsts nekustamie īpašumi.Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.23.apakšpunktam universitāte ir ministrijas padotībā esoša augstākās izglītības iestāde.Universitāte, pamatojoties uz Rīgas Tehniskās universitātes Satversmes (apstiprināta ar 2007.gada 13.decembra likumu „Par Rīgas Tehniskās universitātes Satversmi”) (turpmāk – universitātes Satversme) 3.punktu un Augstskolu likuma 7.panta pirmo daļu, ir atvasināta publiska persona.Saskaņā ar universitātes Satversmes 40.2 apakšpunktu, viena no pārstāvības un vadības institūcijām un galvenajām lēmējinstitūcijām ir universitātes Senāts (turpmāk – universitātes Senāts). Atbilstoši universitātes Senāta 2014.gada 31.marta sēdes lēmumam (protokols nr.579) universitātes Senāts ir nolēmis pārņemt universitātes īpašumā bez atlīdzības valsts nekustamos īpašumus.Valsts nekustamie īpašumi universitātei ir nepieciešami, lai īstenotu universitātes Satversmes 6.punktā noteikto uzdevumu – sagatavot starptautiska līmeņa zinātniekus, inženierus, ekonomistus, pārvaldes un vadības speciālistus, arhitektus un pedagogus, nodrošināt studiju un pētnieciskā darba nedalāmību un attīstīt universitātes profilam atbilstošās zinātnes nozares, īpašu uzmanību pievēršot Latvijas tautsaimniecības prioritārajām zinātnes nozarēm.Saskaņā ar Ministru kabineta 2013.gada 3.decembra sēdes protokollēmumu (protokols Nr.64, 37.§) izveidotā komisija, kuras sastāvā iekļauti ministrijas, Finanšu ministrijas un universitātes pārstāvji, 2014.gada 15.maija sēdē pieņēma lēmumu (protokols Nr.1, 1.punkts) atbalstīt valsts nekustamo īpašumu nodošanu universitātes īpašumā bez atlīdzības.Veicot valsts nekustamo īpašumu īpašuma tiesību maiņu zemesgrāmatās, vienlaicīgi attiecīgo zemesgrāmatu nodalījumu II.daļas 2.iedaļās tiks izdarītas atzīmes, ka īpašuma tiesības nostiprinātas uz laiku, kamēr universitāte nodrošina rīkojuma 1. un 2.punktā minētā uzdevuma veikšanu un atzīmes par aizliegumu atsavināt valsts nekustamos īpašumus un apgrūtināt tos ar hipotēku. Minēto aizliegumu apgrūtināt valsts nekustamos īpašumus ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.Ministru kabineta rīkojuma projekts “Par valsts nekustamo īpašumu nodošanu Rīgas Tehniskās universitātes īpašumā” (turpmāk – rīkojuma projekts) ir sagatavots, lai tiesiski sakārtotu īpašuma tiesību jautājumus un nodrošinātu valsts nekustamo īpašumu pilnvērtīgu pārvaldīšanu, tajā skaitā apsaimniekošanu.Rīkojuma projekts paredz nodot universitātes īpašumā bez atlīdzības valsts nekustamos īpašumus.Gadījumā, ja iestājas rīkojuma projekta 4.punktā minētais nosacījums, universitātei ir pienākums valsts nekustamos īpašumus bez atlīdzības nodot valsts īpašumā.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Ministrija, universitāte. |
| 4. | Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar universitātes un ministrijas valdījumā esošajiem valsts nekustamajiem īpašumiem, atsavinot tos – nododot bez atlīdzības universitātes īpašumā, tādējādi nodrošinot, ka universitātes īpašumā būs nekustamie īpašumi, kas nepieciešami augstākās izglītības un zinātnes funkciju nepārtrauktai īstenošanai. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojums pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”.Universitātei radīsies papildus izdevumi, kas saistīti ar īpašuma tiesību uz valsts nekustamajiem īpašumiem pārreģistrēšanu zemesgrāmatās uz universitātes vārda. Minētos izdevumus segs universitāte tās apstiprinātā budžeta ietvaros. |

Anotācijas II, III, IV un V sadaļa – projekts šīs jomas neskar.

Izglītības un zinātnes ministre I.Druviete

Vizē:

Valsts sekretāre S.Liepiņa

30.09.2014 15:26

3365

I.Rozenštoka

67047765, Ilze.Rozenstoka@izm.gov.lv